Keskustelu Wikipediasta:Viikon kilpailu/Viikon kilpailu 2016-15

message: Näistä keskustelusivuista on muodostunut paikka, jossa keskustellaan pisteistä. Huomasin, että Olimar on luonut uuden artikkelin Luettelo suomalaisista shareware- ja freewarepeleistä, jonka sisältö on pääosin vain siirretty aiemmasta artikkelista. Toisaalta Olimar on myös muokannut vanhempaa artikkelia aikanaan paljon, joten varmaan ainakin 5000 tavua on "Olimarin omaa tuotantoa" joka tapauksessa ja pisteiden saaminen leikatusta materiaalista ei tässä tapauksessa vaikuta kohtuuttomalta. Tästä kuitenkin huomaa, miten on mahdollista luoda uutta sisältöä siirtämällä sitä muualta ja saada siitä valtavasti pisteitä. Onko asia ongelma vai ei? En tiedä. Kunhan toin asian esille. --Pxos (keskustelu) 11. huhtikuuta 2016 kello 15.50 (EEST)
replies: text: Olin itsekin pohtimassa miten pisteitä rokottaisi, ja mielestäni on kohtuullista ottaa ainakin sen leikatun sisällön verran pisteitä pois.--Olimar  11. huhtikuuta 2016 kello 15.55 (EEST)

text: Hmm, tämäpä onkin kiintoisa tapaus. Toisaalta pisteet olisivat ansaittuja, koska Olimar on itse alkuperäistä artikkelia niin paljon muokannut, toisaalta taas muokkaukset on tehty ennen kilpailun alkua. Leikkimielinen kisahan tämä kuitenkin lopulta on, joten ehdotan, että rehtiyden nimissä tehdään kompromissi: Olimar saa pitää puolet saamistaan tavupisteistä ja muut pisteet sellaisenaan. --Lentokonefani asiaa? | syntilista 11. huhtikuuta 2016 kello 19.20 (EEST) EDIT: Lisäksi uuden sivun luonnista tulleet 10 pistettä voisi ehkä napata pois. --Lentokonefani asiaa? | syntilista 11. huhtikuuta 2016 kello 19.32 (EEST)
replies: text: :Tulkitsen vastalauseiden puutteen suunnitelman hyväksymiseksi. --Lentokonefani asiaa? | syntilista 13. huhtikuuta 2016 kello 07.54 (EEST)
thread_title:  Leikattu ja omaksi artikkeliksi tehty 

message: Kun kisa on päättynyt ja pisteet lyöty kiveen, voi jutella lisää. Lakritsan muokkauksista huomasin, että pelkästään lähteitä lisäämällä saattoi saada melkein tuhat pistettä, kun itse luettelon tavupisteisiin oli pantu pisteleikkuri (200 p). Toisin sanoen tekemällä yksinkertaisen luettelon, jonka jokainen tietorivi on lähteistetty, pisteitä ropisee hurjasti. Tämäkin on seikka, joka voi olla ongelma tai sitten se ei ole ongelma. Tämä kuitenkin kannattaa huomata nyt, koska se voi tulla vastaan jossain toisessa kisassa. --Pxos (keskustelu) 18. huhtikuuta 2016 kello 12.55 (EEST)
replies: text: Olen itse sitä mieltä, että tähän voisi laittaa jonkinlaisen ylärajan. Tämä sama tosiaan kävi myös viime vuonna, jolloin lähteistin kaksi artikkelia, jolla ansaitsin yhteensä 2 390 pistettä. Toki mielestäni tuo maailmanmestari-luettelon lähteistys on Wikipedian linjan mukainen eli ns. "turhaa" lähteistämistä ei ole tapahtunut, mutta mielestäni voisi miettiä pitäisikö kilpailuissa painottaa enemmän "sisältöä" kuin lähteistystä. Varsinkin kun teemana ei nyt ollut lähteistys, vaan luettelot. Esimerkiksi sata lisättyä lähdettä olisi 500 pistettä, olisiko joku tuollainen fiksu raja? --Lakritsa (keskustelu) 18. huhtikuuta 2016 kello 13.02 (EEST)

text: Tuttu juttuhan tämä on. Itse olen Viikon kilpailun hämärinä alkuaikoina vuonna 2013 saanut tämän lähteistämisestä ensin ilmailu- ja sitten myöhemmin onnettomuuskilpailussa yhteensä lähes 1 700 pistettä. Kieltämättä näissä lähteistetyissä luetteloissa lähdepisteiden osuus saaduista pisteistä kasvaa kohtuuttoman suureksi. Joku raja olisi hyvä sorvata, ja tuo 500 lähdepistettä voisi ollakin ihan kelvollinen. Se olisi muille kisaajille vielä ihan mahdollinen kiinni otettava, eikä täten tarjoaisi kohtuutonta etua eikä toisaalta myöskään kohtuutonta haittaa muokkauksen tehneelle käyttäjälle. --Lentokonefani asiaa? | syntilista 18. huhtikuuta 2016 kello 17.03 (EEST)
thread_title:  Lähdepisteiden vyöry